Xitoyda metro yo‘lovchilari tiqilib qolgan ayolni qutqarish maqsadida vagonni bir tomonga egdi (video)

Xitoy janubidagi Guanchjou shahrida metro yo‘lovchilari tig‘iz vaqt payti birgalikda harakat qilib oyog‘i platforma va metro vagoni orasiga tiqilib qolgan nafaqaxo‘r ayolni qutqarib olishdi, deb xabar berdi “Vesti.ru”.

72 yoshli ayol metroda yolg‘iz o‘zi ketayotgan bo‘lgan va vagonda kirayotganida sonigacha oraliqqa tushib ketib, tiqilib qolgan.
Nafaqaxo‘rga metropoliten xodimlari, shuningdek, boshqa yo‘lovchilar yordamga kelgan. Birgalikda harakat qilib vagonni bir tomonga egishgan va ayolni chiqarishga muvaffaq bo‘lishgan.